Марш за свабоду

Марш за свабоду — найбуйнейшая акцыя пратэсту за ўсю гісторыю Беларусі, якая адбылася ў Мінску 16 жніўня 2020 года. Марш таксама называўся агульнанацыянальнымАгульнанацыянальны марш за свабоду ў Беларусі і агульнаграмадзянскімУжо сёння агульнаграмадзянскі марш за свабоду.

 Ход акцыі 
Да пункту збору каля стэлы «Мінск — горад-герой» людзі пешшу ішлі з розных куткоў Мінска з бел-чырвона-белымі сцягамі і шматлікімі плакатамі, якія асуджаюць рэжым Лукашэнкі. Ля стэлы «Мінск — горад-герой» сабралася па розных ацэнках ад 400Больш за 400 тысяч дэманстрантаў на вуліцах Мінска да 500 тысяч чалавек, без уліку руху людзей па вуліцах. Стэлу «Мінск — горад-герой» абгарнулі ў бел-чырвона-белы сцяг, яшчэ адзін сцяг усталявалі на ёй зверху. З-за вялікай колькасці ўдзельнікаў мерапрыемства каля стэлы амаль не працавалі мабільная сувязь і мабільны інтэрнэт.

Мітынгоўцы скандавалі «Жыве Беларусь!», «Ухадзі!», «Верым, можам, пераможам!», «Выпускай!», «Далучайся!», «Караева пад суд!» (), «КДБ пад суд!» (), «Лукашэнка, ты звольнены!» (), «Лукашэнку ў аўтазак!» (), «МУС пад суд!» (), «Мы не народзец!» (), «Нас 97!», «Пакуль мы адзіныя, мы непераможныя!» (), «Час мяняць лысую гуму!» (), «Адзін за ўсіх і ўсе за аднаго!» (), «Саша 3%», «Свабоду», «Сыходзь!» (), «Света!», «Трыбунал!» (), «Фашызм ня пройдзе!» (), «Ярмошыну ў турму!» () і іншыя споклічы.

На акцыі пратэсту член аб’яднанага штаба Святланы Ціханоўскай і каардынатар штаба незарэгістраванага кандыдата Віктара Бабарыкі Марыя Калеснікава заявіла, што «былы прэзідэнт мусіць падаць у адстаўку, ён утапіў краіну ў гвалце».

Прыкладна ў 17.00 мітынгоўцы пачалі «Марш за свабоду» і накіраваліся па праспектах Пераможцаў і Незалежнасці ў кірунку плошчы Незалежнасці, дзе частка з іх сабралася на самой плошчы, у тым ліку побач з Домам Урада. Падчас шэсьця цэнтральныя праспекты сталіцы спачатку часткова, а потым цалкам былі заняты людзьмі. Увечары дэманстранты занялі плошчу Незалежнасці. Людская калона расцягнулася да плошчы Перамогі. А 19.00 лік дэманстрантаў на плошчы Незалежнасьці перавысіў 100 000 чалавек.

 Гл. таксама 
 Марш свабоды ў Мінску (1999)

 Спасылкі 

Катэгорыя:2020 год у Мінску
Катэгорыя:Жнівень 2020 года
Катэгорыя:Падзеі 16 жніўня
Катэгорыя:Акцыі пратэсту ў Беларусі
Катэгорыя:Пратэсты ў Беларусі (2020—2021)
Катэгорыя:Палітычны крызіс у Беларусі (2020)